Sagunt homenatja les persones que enguany es convertixen en centenàries
29 de maig 2020

L'alcalde de Sagunt, Darío Moreno, i el regidor de Serveis Socials i de Majors, Alejandro Sotoca, han entregat este matí una placa commemorativa i un ram de flors a cinc veïns i veïnes de la localitat amb motiu del seu centenari.

  

Com és habitual des de fa anys durant la Setmana Cultural de les Persones Majors que se celebra el mes de maig, es realitza un homenatge a les persones que, durant l'any en curs, complixen els 100 anys. No obstant això, les circumstàncies especials en les quals ens trobem enguany amb la situació produïda per la Covid19, ha impedit que este homenatge es realitze en les dates en les quals habitualment s'efectuava.

  

En este sentit, l'alcalde de Sagunt ha agraït, en nom de tota la ciutat i de la corporació, als centenaris i els ha donat l'enhorabona per haver arribat a eixa edat. «**Els ha tocat viure moltes crisis i enguany està sent un any molt complicat però vostés millor que ningú saben que els espanyols estem ací precisament per resistir i per eixir cap avant i segur que, entre tots i totes, aconseguirem superar també esta crisi. Vostés són un exemple de resistència i són una inspiració també per a tots nosaltres**».

  

Així mateix, el regidor delegat de Serveis Socials i de Majors ha mostrat també el seu agraïment als homenatjats: «**Complir 100 anys és una cosa que no es veu tots els dies i la veritat que estem molt contents de tindre'ls hui a vostés ací amb nosaltre****s»**.

  

Cal destacar que durant l'acte, Darío Moreno i Alejandro Sotoca han estat acompanyats pels homenatjats i un membre de les seues famílies complint, d'esta manera, amb les mesures de seguretat i higiene dictades per Sanitat.

  

  

![](/media/ausbofli/30c_acto-conmemoracion-a-las-personas-centenarias-23.jpg)  
![](/media/tw1born0/30c_acto-conmemoracion-a-las-personas-centenarias-26.jpg)  
![](/media/lyxe5bis/30c_acto-conmemoracion-a-las-personas-centenarias-31.jpg)  
![](/media/x0gpkosh/30c_acto-conmemoracion-a-las-personas-centenarias.jpg)  
  
  
  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-homenatja-les-persones-que-enguany-es-convertixen-en-centenaries/ "Facebook")
*   [](http://twitter.com/share?url=https://aytosagunto.es/va/actualitat/sagunt-homenatja-les-persones-que-enguany-es-convertixen-en-centenaries/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-homenatja-les-persones-que-enguany-es-convertixen-en-centenaries/ "Linked In")
*   [](mailto:?body=https://aytosagunto.es/va/actualitat/sagunt-homenatja-les-persones-que-enguany-es-convertixen-en-centenaries/)